Πανεπιστήμιο Τεχνών (Αλβανία)

Το Αλβανικό Πανεπιστήμιο Τεχνών (παλαιότερη ονομασία: Ακαδημία Τεχνών) είναι η ανώτατη σχολή τεχνών της τριτοβάθμιας εκπαίδευσης στην Αλβανία.

 Ιστορία 
Ιδρύθηκε το 1966 ως το Ανώτατο Ίδρυμα Τεχνών και συγχωνεύτηκε με τρία καλλιτεχνικά ιδρύματα: το Κρατικό Ωδείο των Τιράνων, την Ανώτατη Σχολή Καλών Τεχνών και την Ανώτατη Δραματική Σχολή «Αλεκσάντερ Μοϊσίου». Κατά την κομμουνιστική περίοδο, η Ακαδημία των Τεχνών επηρεάστηκε από τη ρωσική παράδοση στην κλασική μουσική και στο μπαλέτο, και εξακολουθεί να διατηρεί δεσμούς με την Ρωσική Σχολή Μπαλέτου και Κλασικής Μουσικής. Το 1991, το Ανώτατο Ίδρυμα Τεχνών προήχθη σε πανεπιστημιακό επίπεδο και μετονομάστηκε σε Ακαδημία των Τεχνών. Την 12η Οκτωβρίου 2009, ο Πρόεδρος της Δημοκρατίας της Αλβανίας, ο Μπαμίρ Τόπι, απένειμε στην Ακαδημία Τεχνών το παράσημο του «Τάγματος των Μεγάλων Μαγίστρων».

 Οργάνωση 
Η Ακαδημία Τεχνών αποτελείται από τρεις σχολές:

 Σχολή Μουσικής. Προσφέρει διπλώματα σε: μουσικολογία, διεύθυνση ορχήστρας, σύνθεση μουσικής, πιάνο, βιολί, βιόλα, βιολοντσέλο, κοντραμπάσο, κιθάρα, φλάουτο, όμποε, κλαρινέτο, τρομπόνι, τρομπέτα, ακορντεόν, φαγκότο, κόρνο, τούμπα, άσμα, και  παιδαγωγική. Διακρίνεται σε δύο ακαδημαϊκά τμήματα:
 Τμήμα Μουσικολογίας/Σύνθεσης/Διεύθυνσης
 Τμήμα Ερμηνείας
 Σχολή Εικαστικών Τεχνών. Προσφέρει διπλώματα σε: ζωγραφική, γραφικά, κλωστοϋφαντουργία και σχέδιο μόδας, πολυμέσα, εφαρμοσμένο σχέδιο, γλυπτική, κεραμική. Διακρίνεται σε δύο ακαδημαϊκά τμήματα:
 Τμήμα Ζωγραφικής
 Τμήμα Γλυπτικής
 Σχολή Δραματικής τέχνης. Προσφέρει διπλώματα σε: κινηματογραφική και τηλεοπτική σκηνοθεσία, υποκριτική, σκηνογραφία και σχεδιασμός κοστουμιών, χορογραφία. Διακρίνεται σε δύο ακαδημαϊκά τμήματα:
 Τμήμα Υποκριτικής
 Τμήμα Σκηνοθεσίας/Σκηνογραφίας/Χορογραφίας/Θεωρίας Της Τέχνης

Οι καλλιτέχνες που σπούδασαν στο ίδρυμα έγιναν διάσημοι στο χορό, τη μουσική, το θέατρο, τον κινηματογράφο και την τηλεόραση, στην Αλβανία και στο εξωτερικό. Το διδακτικό προσωπικό και οι συνεργάτες του Πανεπιστημίου είναι μουσικολόγοι, οργανοπαίχτες, ζωγράφοι, γλύπτες, σκηνοθέτες του θεάτρου, του κινηματογράφου και της τηλεόρασης, ηθοποιοί, σκηνογράφοι, χορογράφοι.

 Διευθυντές/Πρυτάνεις 
Από την ίδρυσή του μέχρι και το 1991 το Ανώτατο Ίδρυμα Τεχνών διοικούταν από έναν Διευθυντή. Από το 1997 έως σήμερα διευθύνεται από τον Πρύτανη.
Οι Διευθυντές/Πρυτάνεις του Πανεπιστημίου των Τεχνών1966-1969 Βίλσον Κιλίτσα (1932– ), ζωγράφος (Διευθυντής του Ανώτατου Ιδρύματος Τεχνών)1969-1973Τεφίκ Τσαούσι, συγγραφέας, (Διευθυντής του Ανώτατου Ιδρύματος Τεχνών)1973-1978Λίλι Ζάμο, (Διευθυντής του Ανώτατου ΙδρύματοςΤεχνών)1978-1981Ιμπραήμ Μάντι, Καθηγητής βιολιού, (Διευθυντής του Ανώτατου Ιδρύματος Τεχνών)1981-1988Κρίστο Τζόργκι, σκηνοθέτης, (Διευθυντής του Ανώτατου Ιδρύματος Τεχνών)1988-1991Γιακούπ Μάτο (1934-2005), (Διευθυντής του Ανώτατου Ιδρύματος Τεχνών)1991-1992Φατμίρ Χίσι, μουσικολόγος, (Διευθυντής της Ακαδημίας Τεχνών)1992-1995Μπουγιάρ Καπεξίου (1944– ), σκηνοθέτης και ηθοποιός (Διευθυντής της Ακαδημίας Τεχνών)1995-1997Γκέργκι Ζέτζι (1926-2010), συγγραφέας, (Διευθυντής της Ακαδημίας Τεχνών)1997-2008Καστριό Τσαούσι (1954– ), ηθοποιός, Καθηγητής Δραματικής (Πρύτανης της Ακαδημίας Τεχνών)2008-2016Πέτριτ Μάλαϊ (1961– ), ηθοποιός, Καθηγητής Δραματικής (Πρύτανης της Ακαδημίας Τεχνών, Πρύτανης του Πανεπιστημίου Τεχνών)2016–Καστριό Τσαούσι (1954– ), ηθοποιός, Καθηγητής Δραματικής (Πρύτανης του Πανεπιστημίου Τεχνών)

 Αξιοσημείωτοι απόφοιτοι 

 Ίνβα Μούλα (όπερα) 
 Ερμονέλα Ιάχο (όπερα) 
 Έντι Ράμα (εικαστικές τέχνες) 
 Ανρί Σαλά (εικαστικές τέχνες) 
 Χελιδόν Γκιέργκιι (εικαστικές τέχνες)
 Άλτιν Καφτίρα (μπαλέτο) 
 Κλέντι Κάντιου (μπαλέτο) 
 Υλκα Μούγιο (υποκριτική) 
 Ντρίτσιμ Ξέπα (υποκριτική) 
 Λούλι Μπίτρι (υποκριτική) 
 Ραϊμόντα Μπούλκου (υποκριτική) 
 Λαέρτ Βασίλι (υποκριτική) 
 Άρτα Μούτσα (υποκριτική) 
 Νικ Ξελίλα (υποκριτική) 
 Τζούλιαν Ντέντα (υποκριτική) 
 Βενέρα Καστράτι (εικαστικές τέχνες) 

μικρογραφία|45η επέτειος της Ακαδημίας Τεχνών|εναλλ.=|αριστερά
 Ταχυδρομικό γραμματόσημο 
Την 15η Δεκεμβρίου 2011 για τον εορτασμό της 45ης επετείου της Ακαδημίας Τεχνών, τα αλβανικά ταχυδρομεία εκδώσαν ένα νέο ταχυδρομικό γραμματόσημο  αφιερωμένο στο γεγονός.  

 Αναφορές 

Κατηγορία:Πανεπιστήμια στην Αλβανία